Nelaimes gadījumu apdrošināšanas segumā automātiski iekļauta nodarbošanās ar šāda veida aktivitātēm jeb hobijiem: nodarbības trenažieru zālē, aerobika un tās paveidi, peldēšana, piedalīšanās sporta svētku ietvaros organizētajās disciplīnās vai sacensībās, riteņbraukšana, golfs, boulings, kerlings, orientēšanās, slidošana, lidošana ar gaisa balonu kā pasažierim, piedalīšanās skolās, izņemot sporta skolās, notiekošās fizkultūras nodarbībās, piedalīšanās skolu, izņemot sporta skolu, organizētajos sporta pasākumos. Norādot atzīmi “Aktivitātes”, Nelaimes gadījumu apdrošināšanas aizsardzībā būs iekļautas visu veidu individuālās un organizētās fiziskās aktivitātes, Tev piedaloties vai nepiedaloties sporta treniņos vai sacensībās amatieru vai hobija līmenī, tai skaitā: medības, slēpošana, snovošana, hokejs, basketbols, futbols, volejbols, izjādes ar zirgu, burāšana (iekšzemes vai piekrastes ūdeņos), motocikla vadīšana, piedaloties ceļu satiksmē, citas aktivitātes, kas nav iekļautas pie hobijiem vai paaugstināta riska aktivitātēm. "Paaugstināta riska aktivitātes" ir iespējams izvēlēties veidojot individuālu piedāvājumu, sazinies +371 26 12 12 12. Nelaimes gadījumu apdrošināšanas aizsardzībā būs iekļautas visu veidu individuālās un organizētās fiziskās aktivitātes, ar kurām Tu nodarbojies un kurām nepieciešams speciāls tehniskais aprīkojums vai ietērps, nodarbošanās ar sportu profesionālajā līmenī, proti, sports ir pamatnodarbošanās, viens no ienākumu avotiem vai piedalies Eiropas vai Pasaules čempionātos. Par paaugstināta riska aktivitātēm hobija, amatieru vai profesionālā līmenī tiek uzskatīts: alpīnisms, kāpšana kalnos, speleoloģija, autosports, motosports, daunhils, BMX, kvadracikla vadīšana, ūdens sports, jāšanas sports, izpletņlēkšana, kikbokss, bokss, planierisms, paraplanierisms, paraglaidlings, regbijs, amerikāņu futbols, zemūdens niršana, izmantojot akvalangu, lidojumi ar gaisa lidaparātiem (izņemot kā pasažierim lidmašīnā) vai lidošanas ierīcēm, jebkurš sporta veids vai aktivitāte, kas saistīta ar lēkšanu no augstuma, virāžu, manevru, figūru, ar vai bez akrobātisku elementu pielietošanas, veikšanu vai šķēršļu pārvarēšanu.